31998D0010
L 003/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 декември 1997 година
относно съставяне на временни списъци с предприятия от трети страни, от които държавите-членки разрешават вноса на продукти, приготвени от месо от едър рогат добитък, свине, еднокопитни и овце и кози
(текст от значение за ЕИП)
(98/10/EО)
КОМИСИЯТА НА ЕВРОПЕЙСКАТА ОБЩНОСТ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условиятас за изготвяне, за преходен период, на временни списъци с предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), изменено с Решение 97/34/EО (2), и по-специално член 2, параграф 4 от него,
като има предвид, че Решение 97/222/EО на Комисията (3) установява списък с трети страни, от които държавите-членки разрешават вноса на месни продукти;
като има предвид, че за страните в този списък Комисията установи с Решение 97/221/ЕО ветеринарно-санитарните изисквания и образеца на ветеринарно-санитарни сертификати, изисквани при вноса на месни продукти (4);
като има предвид, че временните списъци с предприятия от трети страни, от които държавите-членки имат право на внос на продукти, приготвени от месо от едър рогат добитък, свине, еднокопитни и овце и кози, са установени с Решение 97/365/EО на Комисията (5);
като има предвид, че Комисията получи от Хърватия списък с предприятия, с гаранциите, че те отговарят напълно на съответните здравни изисквания на Общността и че ако някое предприятие не ги изпълнява, експортната дейност ще бъде спряна от Европейската общност;
като има предвид че Комисията не може да се увери, че във всички съответни трети страни спазването от предприятията на изискванията на Общността и валидността на гаранциите, предоставени от компетентните органи;
като има предвид, че временните списъци с предприятия, произвеждащи месни продукти, могат да бъдат изготвени по отношение на Хърватия;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите членки разрешават вноса на продукти, приготвени от месо от едър рогат добитък, свине, еднокопитни и овце и кози от предприятията, изброени в приложението.
2. Вносът на месни продукти остава подчинен на ветеринарните разпоредби на Общността, приети с други актове.
Член 2
Настоящото решение се прилага от 15 декември 1997 г.
Член 3
Адресати на настоящото решение са държавите-членки.
Съставено в Брюксел на 16 декември 1997 година.